Burgemeester bied beloning aan vir vermiste kind | Maroela Media
Dit is nou al 10 dae sedert die sesjarige Shasha Lee verdwyn het. Sy is laas op 3 Mei gesien toe sy in Groenal Walk in Hanoverpark gespeel het.
"Ek dink aan die ma en familie van hierdie jong meisie en ek doen 'n beroep op enigiemand wat weet waar sy haarself bevind, om na vore te kom met inligting," het De Lille in 'n verklaring gesê. "As 'n ma kan ek myself nie eers indink watter trauma die familie beleef nie."
Die gemeenskap, polisie en ander reddings- en veiligheidsdienste soek onverpoosd na die meisie. "Ek hoop dat ons haar binnekort kan opspoor en veilig aan haar familie kan terugbesorg," het sy bygevoeg. "Ek bied 'n beloning van R25 000 aan vir enige inligting wat daartoe kan lei dat ons Shasha Lee kan opspoor en die gevolglike inhegtenisneming en vervolging van die betrokke partye."
Enigiemand met inligting word versoek om konst. Keith Wakefield te skakel by 083 471 4716 of 021 376 9850 of stuur 'n SMS aan CrimeLine by 32111.
Hessie? play nice. . . Dit is 'n onskuldige dogtertjie was gesoek word. Kom ons bid eerder saam dat sy veilig gevind word. Baie sterkte aan haar gesin, ek hou julle in my gebede!
Ek stem saam Lorayne… regtig onodig Hessie.. Wie gooi nou die ras kaart?
Ja-nee, hoop hulle kry haar veilig. Sterkte aan die ouers en familie.
Dis wat my hartseer maak is dat ons altyd stry oor wie is die rassiste en sê altyd "hul moet net oor die apartheid era kom" maar dan gebeur daar dinge soos dit waar 'n KIND wegraak en ons gooi die ras kaart??